open-index/open-wikipedia-markdown huggingface dataset:
Banryu

**Banryu** je japonský výraz pre draka-ochráncu a tiež názov bezpečnostného robota.

Tento robot, ktorý pripomína malú obrnenú obludu, vyvinula spoločnosť Tmsuk, výrobca robotov, spolu so spoločnosťou Sanyo. Vývoj robota začal v roku 2001. Rýchlosť pohybu je 15 metrov za minútu. Vďaka unikátnemu detektoru dokáže robot „zacítiť“ dym z rozhárajúceho sa požiaru. Vďaka šikovnej konštrukcii sa dokáže pretiahnuť aj cez štrbinu s výškou iba . Má namontované infračervené snímače, zvukové senzory, teplotný senzor a senzor „vôní“. Umožňuje prenášať obraz a zvuk k ľudskému operátorovi. Existuje aj mód, v ktorom je vypnutá jeho autonómnosť a robot sa správa ako teleoperovaný alebo ho možno nastaviť tak, že sa mení zo strážcu na obyčajnú hračku.

Kategória:Bezpečnostné roboty
Šelak

::*Šelak je aj slangové označenie šelakovej gramofónovej platne, pozri [[gramofónová platňa]]*
náhľad|Rôzne odtiene šelaku
[náhľad|Stará šelaková [gramofónová platňa]]

**Šelak** je prírodná živica, ktorá sa získava z výlučkov viacerých druhov hmyzu z nadčeľade  červce (*Coccoidea*), najmä však druhu *[[Kerria lacca]]*.

## Príprava
Výlučky citrónovožltej až tmavočervenej farby na vzduchu zasychajú. Zaschnutá živica sa z konárikov figovníkov odklepáva v podobe plástov alebo trubičiek. Surový šelak sa prepiera, pretaví a zbavuje tým nečistôt. Nalieva sa na pružné plechy alebo valce. Po stvrdnutí sa šelak odlupuje v podobe šupiniek. Jeho zafarbenie udáva obsah vosku a farbiva v ňom obsiahnuté. Šelak s najväčším obsahom vosku je jasnožltý, bez obsahu vosku je tmavočervený (rubínový šelak).

## Vlastnosti
Šelak vzdoruje kyselinám, v zásadách mäkne a rozkladá sa. Rozpúšťa sa v 92% liehu. Udržiava sa v tmavých nádobách, pretože pôsobením svetla stráca pružnosť. Topí sa pri 80120 °C. 

## Použitie
Šelak sa používa na povrchovú úpravu dreva. Asi do roku 1950 sa šelak používal ako materiál na výrobu gramofónových platní. Pod číslom E904 sa používa v potravinárstve ako povrchový lak na cukríky.

## Iné projekty

Kategória:Živice
Kategória:Organické látky
904
Damara

**Damara** môže byť:

* prvé meno, pozri Damara (prvé meno)
* živica z damarovníka bieleho, pozri damara (živica)
* keltská bohyňa plodnosti, pozri Damara (bohyňa)
* plemeno ovce, pozri Damara (ovca)
* etnikum v Namíbii, pozri Damara (etnikum)
* mesto v Juhoafrickej republike, pozri Damara (JAR)
* kráľovstvo v RPG Forgotten Realms, pozri Damara (Forgotten Realms)
Prierazuvzdornosť

**Prierazuvzdornosť** je schopnosť materiálu odolať nárazu zahroteného telesa predpísaného tvaru.

Tiež sa nazýva aj **[[vrubová húževnatosť]]**.

Ak je dostatočne vysoká, tak je to aj **neprestrielnosť**. Udáva sa v jouloch (J). Niekedy aj v J.mm-2. 

U tuhých (nelámavých) materiálov sa podobne ako pri tvrdosti meria **hĺbka prieniku**, namiesto sily sa však používa predpísaná práca (kinetická energia). U lámavých materiálov (napr. liatina) sa udáva ešte aj prahová kinetická energia, pri ktorej sa testovaný kúsok zlomí.

Kategória:Mechanické vlastnosti materiálov
Damara (živica)

**Damara** je prírodná živica. Z kríkov a stromov trezalkovitých a blahovičníkovitých, rastúcich v tropických pásmach (damarovník - Agathis), sa zbierajú svetložlté hrudky zamúčeného povrchu.

## Použitie
* bráni rozvoju plesní

## Vlastnosti
Je sklovitého lastúrového lomu, tvrdšia ako mastix a kolofónia.
Taví sa pri teplote okolo 110 stupňov Celzia a rozpúšťa sa v benzéne, benzíne, terpentínovej silici, nedostatočne však v alkohole.

Kategória:Živice
Damara (etnikum)

**Damara** je etnikum žijúce v Namíbii. 

V 19. storočí sa nazývali **Berg-Damara/Bergdama/Horskí Damarovia** a Damara bol názov pre susedné etnikum Herero.

O ich pôvode existuje veľa dohadov, či nepatria k vlne prisťahovalcov Bantu. Odlišujú sa výzorom zjavne aj od Khoinov ("Hotentotov") a Krovákov (Sannov -"ľudí buša"). V Namíbii tvoria asi 8% etnickú menšinu (1994: 132 000).

Kategória:Namíbia
Kategória:Africké etniká, národy a národnosti
Damara (ovca)

**Damara** je druh ovce pôvodom z Hamitov východnej Ázie a Egypta, odkiaľ sa presťahovala do súčasnej Namíbie a Angoly. Stáda sú chované miestnymi obyvateľmi (Himba a Tjimba). Meno druhu je odvodené od miesta prvého stretnutia s nimi (vtedy známeho ako Gross Damaraland).

Charakteristika:
* Prežíva pri obmedzenom prídele vody (do troch dní)
* Spása trávu, kríky a stromy - prežíva aj tam, kde by sa iné druhy oviec neuživili
* Odoláva extrémnym teplotám (v zime má vlnu, v lete ju zhadzuje)
* Je schopná cestovať dlhé vzdialenosti (vyskytuje sa od púštnych oblastí, kde teplota prekračuje 50 stupňov až po oblati Kwa-Zulu Natal s teplotami pod bodom mrazu)
* Imunita proti chorobám (pohyblivá koža a uši účinne odpuzdujú hmyz, je odolná aj voči parazitom)
* Prvé jahňatá má vo veku 11-15 mesiaov

Kategória:Turovité
IRobot-LE

**iRobot-LE** je domáci bezpečnostný robot spoločnosti iRobot.

Prenáša cez web kamkoľvek na svete, kde je jeho majiteľ, obraz a zvuk z miesta, kde sa práve nachádza. Majiteľ ho môže na diaľku riadiť a prezrieť si tak celý byt, aby sa ubezpečil, že je všetko v  poriadku. Prostredníctvom reproduktorov môže prenášať ľudský hlas do priestorov bytu a tak sa môže jeho majiteľ sprostredkovane rozprávať so svojimi deťmi, staršími príbuznými a zvieratami. Môže tiež „kričať a vyhrážať sa“ zlodejom, aj keď účinnosť takéhoto zastrašovania je  zrejme sporná. 
Vďaka prednému páru kolies, ktorých zavesenie sa pohybuje vo vertikálnej ose, je robot schopný chodiť hore a dolu schodmi bez asistencie človeka. Do robota je zabudovaný regulárny počítač typu PC, bežiaci na procesore typu Pentium II. Operačným systémom je Linux a serverom, ktorý umožňuje spojenie cez internet je Apache. Cena tohto robota je na úrovni high-end notebooku.

Kategória:Bezpečnostné roboty
Kategória:Roboty IRobot
Zásobníkový automat

**Zásobníkový automat** je názov pre triedu abstraktných matematických strojov.

Zásobníkové automaty (ďalej len ZA) umožňujú reprezentovanie bezkontextových jazykov ich rozpoznávaním. Oproti konečným automatom sú rozšírené o špeciálny typ pamäte, zásobník.
ZA M možno definovať ako usporiadanú sedmicu:

**M=(Q, T, G, D, q0, Z0, F)** 

kde:

***Q** - konečná neprázdna množina stavov
***T** - konečná neprázdna množina vstupných symbolov - vstupná abeceda
***G** - konečná neprázdna množina zásobníkových symbolov - zásobníková abeceda
***D** - prechodová funkcia
***q0** - začiatočný stav, patrí do množiny Q
***Z0** - symbol na dne zásobníka, patrí G
***F** - konečná množina koncových (finálových) stavov

ZA disponuje vstupnou páskou, na ktorej sú symboly zo zásobníkovej abecedy, tie sú čítané zľava doprava čítacou hlavou. Tá sa môže posúvať vždy iba doprava o jeden symbol, čítanie symbolov sa však môže zastaviť. Symboly na vstupnej páske nemôže ZA meniť. Zásobník je potenciálne nekonečná pamäť s prístupom LIFO (Last In First Out). ZA je v určitom stave, ktorý je popísaný neprečítanou časťou pásky, stavom, v ktorom sa nachádza riadiaca jednotka ZA a obsahom zásobníka. ZA je matematickým modelom vykonávajúcim syntaktickú analýzu metódou zhora nadol, derivačný strom sa konštruuje od koreňa k listom a vykonáva sa ľavý rozklad analyzovanej vety.

ZA môžu byť v zásade dvojakého typu:
***Deterministické**
***Nedeterministické**

Vo všeobecnosti je ZA nedeterministický, pri prechode ZA z jedného stavu do iného nemusí byť jasné:
*do akého stavu má ZA prejsť a akým reťazcom má byť prepísaný symbol z vrcholu zásobníka
*či čítať ďalší vstup z pásky alebo nie

Nedeterministický ZA možno determinizovať, neplatí však, že ku každému nedeterministickému ZA existuje deterministický ZA. Platí, že ku každej bezkontextovej gramatike G =(N, T, P, S) existuje nedeterministický ZA M taký, že L(M)=G(M).

K obrázku:
***VP** - vstupná páska
***KRJ** - Konečnostavová riadiaca jednotka
***H** - Čítacia hlava
***Z** - Zásobník

Kategória:Formálne jazyky
Kategória:Teória automatov
Chomského hierarchia

thumb|Chomského hierachia (diagram tried).

**[[Noam Chomsky|Chomského]] hierarchia jazykov** je porovnanie štyroch tried formálnych jazykov (a tým aj sily ich príslušných gramatík a automatov):

\mathcal{R}\subsetneq \mathcal{L}_{CF} \subsetneq \mathcal{L}_{ECS} \subsetneq \mathcal{L}_{RE}

kde

* \mathcal{R} je trieda regulárnych jazykov,
* \mathcal{L}_{CF} je trieda bezkontextových jazykov,
* \mathcal{L}_{ECS} je trieda rozšírených kontextových jazykov,
* \mathcal{L}_{RE} je trieda rekurzívne vyčísliteľných jazykov.

Túto hierarchiu (systém inklúzií) popísal ako prvý americký informatik a lingvista Noam Chomsky v roku 1956.

Nové jazyky, príp. jazyky generované novými gramatikami či akceptované novými automatmi, sa často porovnávajú s týmito jazykmi. Ich zaradením do Chomského hierarchie získame odhad ich sily vzhľadom na známe klasické jazyky (gramatiky, automaty). Niektoré jazyky sa pekne zaraďujú do tejto hierarchie (napr. trieda rekurzívnych jazykov \mathcal{L}_{Rec}: \mathcal{L}_{ECS}\subsetneq \mathcal{L}_{Rec} \subsetneq \mathcal{L}_{RE}), kým iné zasa vôbec (napr. trieda jazykov generovaných 0L systémami \mathcal{L}_{0L}).

Chomského hierarchia jazykov však nepokrýva všetky jazyky, t. j. existujú jazyky, ktoré nie sú ani rekurzívne vyčísliteľné (pozri napr. problém zastavenia).

Všetky jazyky Chomského hierarchie sú generované gramatikami, ktoré vznikli z frázovej gramatiky postupných pridávaním obmedzení na prepisovacie pravidlá. Nasledujúca tabuľka zhŕňa jazyky tejto hierarchie, k nim zodpovedajúce gramatiky a povolené prepisovacie pravidlá a typ automatu, ktorý ich dokáže akceptovať:

(v tabuľke \xi\in N, u\in (N\cup T)^*N(N\cup T)^*,v\in (N\cup T)^*, w\in T^*,\sigma\in N je počiatočný neterminál a v rozšírených kontextových gramatikách sa \sigma nevyskytuje na pravej strane žiadneho pravidla)

Všetky inklúzie v Chomského hierarchii sú vlastné. Nasledujúca tabuľka uvádza príklady jazykov, ktoré sa nachádzajú v príslušných rozdieloch tried:

Kategória:Formálne jazyky
Kategória:Teória automatov
Kategória:Eponymické termíny v informatike
Rekurzívne vyčísliteľný jazyk

Trieda **rekurzívne vyčísliteľných** jazykov je triedou jazykov generovaných frázovými gramatikami. Súčasne je to presne trieda jazykov rozpoznávaných Turingovými strojmi. Symbolicky ju označujeme \mathcal{L}_{RE} (RE je značka z angl. recursively enumerable).

Frázové gramatiky (resp. Turingove stroje) sú veľmi silné a takmer každý "rozumný" predstaviteľný jazyk je rekurzívne vyčísliteľný. Je teda prirodzené sa pýtať, či naozaj každý jazyk sa dá generovať frázovou gramatikou. Pozrime sa na jazyky definované nad abecedou \{0,1\}. Jazykov nad touto abecedou je zrejme nespočítateľne veľa, kým všetky frázové gramatiky tvoria len spočítateľnú množinu. Tento jednoduchý argument nám dáva na našu otázku zápornú odpoveď. Príkladom jazyka, ktorý nie je rekurzívne vyčísliteľný, je komplement diagonálneho jazyka alebo komplement univerzálneho jazyka.

Názov tejto triedy je odvodený od rekurzívne vyčísliteľných množín.

## Uzáverové vlastnosti
Trieda rekurzívne vyčísliteľných jazykov **je** uzavretá na
* zjednotenie,
* prienik,
* zreťazenie,
* Kleeneho uzáver (iteráciu),
* kladný uzáver
* reverz,
* homomorfizmus, inverzný homomorfizmus.

\mathcal{L}_{RE} **nie je** uzavretá na
* komplement (pozri napr. diagonálny jazyk a univerzálny jazyk).

Kategória:Formálne jazyky
Kategória:Alan Turing
Frázová gramatika

**Frázová gramatika** je jeden z najdôležitejších modelov na opis formálnych jazykov. 

Jednotlivé slová gramatika generuje pomocou svojich pravidiel zo štartovacieho symbolu. V každom kroku je možné podľa pravidiel prepísať istú časť už vytvoreného slova na iné. Do jazyka, ktorý táto gramatika generuje, potom vyberieme tie odvodené slová, ktoré sa skladajú len zo špeciálnych symbolov -- terminálov.

## Definícia
Frázová gramatika G je usporiadaná štvorica G=(N,T,P,\sigma), kde
* N je abeceda **neterminálnych symbolov** (neterminálov),
* T je abeceda **terminálnych symbolov** (terminálov), pričom N\cap T = \emptyset,
* P\subseteq_{kon} (N\cup T)^*N(N\cup T)^* \times (N\cup T)^* je množina **prepisovacích pravidiel** (konečná!),
* \sigma \in N je **počiatočný neterminál**.

Prvky (u,v) relácie P (prepisovacie pravidlá) sa zvyknú označovať zápisom u\rightarrow v, ktorý názornejšie vyjadruje, že časť u vo vetnej forme sa má prepísať na v.

Prepisovanie, odvodenie a jazyk generovaný frázovou gramatikou zavedieme teraz formálne:

**Krok odvodenia** v gramatike G je binárna relácia na množine vetných foriem (t. j. (N\cup T)^*) označovaná symbolicky \Rightarrow a definovaná takto:

x_1 u x_2 \Rightarrow y_1 v y_2 práve vtedy, keď u\rightarrow v \in P pre nejaké x_1,x_2,y_1,y_2,v \in (N\cup T)^*, u \in (N\cup T)^*N(N\cup T)^*

Symbol \Rightarrow^* označuje reflexívno-tranzitívny uzáver relácie \Rightarrow.

**Jazyk generovaný gramatikou** G je množina terminálnych slov L(G) := \{w \in T^* ~|~ \sigma \Rightarrow^* w\}.

## Sila
Trieda jazykov, ktoré dokážu vygenerovať frázové gramatiky, je presne tá istá trieda, ktorú dokážu akceptovať Turingove stroje. Táto trieda jazykov sa nazýva ako trieda rekurzívne vyčísliteľných jazykov a označuje sa \mathcal{L}_{RE}.

Postupným pridávaním rôznych obmedzení na pravidlá frázových gramatík získame (väčšinou) slabšie gramatiky (t. j. generujúce ostrú podmnožinu rekurzívne vyčísliteľných jazykov), napr. kontextové gramatiky, bezkontextové gramatiky či regulárne gramatiky. Rekurzívne vyčísliteľné jazyky stoja na vrchu Chomského hierarchie jazykov.

Keďže frázová gramatika ako taká má konečný zápis (hoci reprezentuje potenciálne nekonečný objekt -- jazyk), všetkých frázových gramatík je spočítateľne veľa, z čoho vyplýva, že k veľkej väčšine jazykov sa nedá nájsť príslušná frázová gramatika, ktorá ich generuje. Tieto jazyky sú však veľmi komplikované a vykazujú istú „nepredstaviteľnosť“. Príkladom jazykov, ktoré nie sú rekurzívne vyčísliteľné, sú komplement diagonálneho jazyka či komplement univerzálneho jazyka.

Kategória:Formálne jazyky
Kategória:Alan Turing
Mliečna cesta

**Mliečna cesta** alebo nesprávne (bohemizmus) *Mliečna dráha* (lat. *Via Lactea* = "mliečna cesta"; аngl. *Milky Way*, čes. *Mléčná dráha*) môže byť:
*priemet najbližších častí špirálových ramien Galaxie na oblohu vytvárajúci na oblohe svietiaci pás nepravidelného tvaru, pozri Mliečna cesta (svietiaci pás)
*najmä staršie: Galaxia (Mliečna cesta)

**Mliečna cesta** (s malým m) alebo nesprávne *mliečna dráha* (s malým m) je najmä v umeleckých textoch (akákoľvek) galaxia.
Ipeľ

**Ipeľ** (, ) je tretia najdlhšia rieka na Slovensku a ľavostranný prítok Dunaja.

## Tok rieky
Pramení vo Veporských vrchoch, v podcelku Sihlianska planina, neďaleko obce Látky, na západných svahoch vrchu Čierťaž. Spočiatku tečie na juh, pri Veľkej nad Ipľom dosahuje slovensko-maďarské hranice, za Kováčovcami sa točí na západ, preteká popri Balážskych Ďarmotách a Šahách, pri Kubáňove sa zase točí na juh a pri Chľabe ústi do Dunaja.

Celková dĺžka rieky je , z toho  tvorí hranicu s Maďarskom. Celkový spád je . Prietok vody je nestály, priemerný prietok v ústí je /s. Plocha povodia je .

Z iniciatívy ochranárov prírody oboch krajín bolo v roku 1992 založené občianske združenie Ipeľská únia.

V 70. rokoch prebehlo na Slovensku horúčkovité upravovanie toku rieky, na mnohých úsekoch došlo k napriameniu a regulácii koryta. Na hornom toku rieky sa nachádza Vodárenská nádrž Málinec.

## Prítoky

## Dediny a mestá pri Ipli

## Plánovaná vodná elektráreň
Spoločnosť TYCO fungujúca od roku 2014 dostala v apríli 2015 povolenie Ministerstva hospodárstva osvedčenie potrebné pre stavbu energetického zdroja. TYCO plánuje v katastri obcí Ďubákovo a Ipeľský Potok postaviť prečerpávaciu elektráreň nad existujúcou nádržou Málinec. Výkon by mala mať 560&nbsp;MW. O podobnú lokalitu prejavili záujem aj Slovenské elektrárne, dotknuté obce ju odmietli.

## Iné projekty

## Referencie

## Externé odkazy
*  V kopcoch, kde pramení Ipeľ 

Kategória:Rieky na Slovensku
Kategória:Rieky v Maďarsku
Kategória:Povodie Ipľa
Kategória:Novohradská župa
Kategória:Banskobystrický kraj
Kategória:Nitriansky kraj
Kategória:Povodie Dunaja
Turnianska župa

náhľad|Turniansky hrad
**Turnianska župa** resp. **Turnianska stolica** resp. **Turniansky komitát** (namiesto slova Turnianska/-y môže byť staršie slovo **Torňanská/-ý** alebo **Tornianska/-y** alebo **Turňanská/-ý** alebo **Turnanská/-ý**; iný názov: **Turňa**, staršie **Torňa**, **Turna**; lat. *Comitatus Tornaensis* alebo *Torna*, maď. *Torna vármegye* alebo *Torna*, nem. *Komitat Tornau/Tornauer Gespanschaft* alebo *Tornau*) bola župa resp. stolica resp. komitát v Uhorsku.

## Charakteristika
Turnianska župa ležala v juhovýchodnej časti dnešného Slovenska a severovýchodnej časti dnešného Maďarska. Turnianska župa bola jednou z najmenších v Uhorsku. V súčasnosti je to len názov príslušného regiónu.

## Dejiny
Turňa bola jedným z prvých komitátov v Uhorsku, ale postupne sa zredukovala na malé územie okolo rovnomennej rieky *Turňa*. Pravdepodobne jej súčasťou v počiatkoch Uhorska boli aj časti Boršodskej, Spišskej a Gemerskej stolice. Najneskôr v 12. storočí však už všetky tvorili samostatné kráľovské komitáty.

V r. 1882 sa Turnianska župa spojila s Abovskou župou a vznikla Abovsko-Turnianska župa. Rozloha župy v r. 1806 bola 594 km².

Delila sa na dva slúžnovské okresy:
* horný (*Processus primus*), prevažne na Slovensku
* dolný (*Processus superior*), prevažne v Maďarsku
 
V súčasnosti je územie slovenskej časti bývalej Turnianskej župy súčasťou okresov Rožňava a Košice-okolie v Košickom kraji, maďarská časť je súčasťou župy Borsod-Abaúj-Zemplén,(slovensky:*Boršód-Abov-Zemplín)*.

## Centrum
Centrom Turnianskej župy bol Turniansky hrad, neskôr sa jej centrum presunulo do mesta Turňa nad Bodvou.

## Zaujímavosti
Turniansky hrad (zrúcanina, ), na krasovom vrchu, vybiehajúcom zo Zádielskej planiny na juh ponad Turniansku kotlinu. Hrad sa nachádza nad obcou Turňa nad Bodvou, 5 km od hranice s Maďarskom. Vznikol asi v 13. storočí po tatárskych vpádoch, rodine Tornayovcov patril do r. 1406. 

Po vymretí rodu Tornayovcov, hrad krátko vlastnil Štefan Šafár z Branča (1409), od ktorého hrad získali Bebekovci. Okolo r. 1448 ho obsadili Jiskrove vojská.

Imrich Zápoľský kúpil hrad v r. 1476, jeho rodina vlastnila hrad až do r. 1531. V r. 154050 bol hrad rekonštruovaný ako súčasť protitureckej obrany (vtedy pohraničný hrad na hraniciach s Osmanskou ríšou). R. 1652 obsadený Turkami.

Počas stavovského povstania, vedeného Imrichom Tökölim ho dal generál Schultz r. 1685 zbúrať. V súčasnosti sú snahy na jeho obnovu. Dodnes sa zachovali len múry jednotlivých objektov a nohavicová strieľňa.

## Národnosti
Obyvateľstvo Turnianskej stolice bolo prevažne maďarské, Slováci žili r. 1773 v Bódvaszilaši, Dvorníkoch, Hačave, Szine, Szögligete, Turni nad Bodvou, Turnianskom sv. Andrejovi a Žarnove. Aj v súčasnosti je toto územie prevažne maďarského rázu.

## Referencie

## Pozri aj
* Abovská župa
* Abovsko-turnianska župa (Uhorsko)

Kategória:Regióny na Slovensku
David Jonathan Gross

**David Jonathan Gross** (* 19. február 1941, Washington D.C., USA) je americký fyzik a strunový teoretik. 

Spolu s Frankom Wilczekom a Davidom Politzerom bol v roku 2004 ocenený Nobelovou cenou za fyziku za ich objav asymptotickej voľnosti kvarkov.

## Životopis
V roku 1973 pracoval ako mladý, 31-ročný profesor fyziky na Princetonskej univerzite. Spolu so svojím prvým, 21-ročným postgraduálnym študentom Frankom Wilczekom objavili asymptotickú voľnosť, podľa ktorej sa sila silnej interakcie medzi farebnými kvarkami zoslabuje až k nule, ak sa kvarky k sebe približujú. Veľmi blízke kvarky sa chovajú ako voľné častice. Tento výpočet, ktorý nezávisle vykonal aj David Politzer na Harvardovej univerzite, bol kľúčovým pre rozvoj kvantovej chromodynamiky, teda teórie interakcií medzi kvarkami.

Gross s Jeffom Harveyom, Emilom Martincom a Ryanom Rohmom (štvorica prezývaná *Princetonské sláčikové kvarteto*) tiež v roku 1985 formulovali heterotickú teóriu strún.

Získal bakalársky a magisterský titul na Hebrejskej univerzite v Jeruzaleme. Doktorát PhD mu udelila Kalifornská univerzita v Berkeley v roku 1966. Na Harvarde pracoval ako Junior Fellow, aby potom prešiel na Princetonskú univerzitu, kde bol profesorom do roku 1997. Medzi Grossovými oceneniami nájdeme štipendium MacArthurovej nadácie z roku 1987, Diracovu medailu z roku 1988. V súčasnej dobe je Gross riaditeľom Kavliho inštitútu pre teoretickú fyziku (KITP) v kalifornskej Santa Barbare, kde zároveň drží Gluckove predsedníctvo medzi teoretickými fyzikmi.

## Iné projekty

## Externé odkazy
* Nobelova cena 2004
* Grossova stránka v Kavliho inštitúte 
* Vedecké články Davida Grossa (databáza SLACu)
* Správa BBC o Nobelovej cene

Kategória:Fyzici USA
Kategória:Fyzici židovského pôvodu
Kategória:Nositelia Nobelovej ceny za fyziku
Kategória:Nositelia Nobelovej ceny z USA
Kategória:Absolventi University of California, Berkeley
Kategória:Osobnosti z Washingtonu D.C.
Kategória:Absolventi Hebrejskej univerzity v Jeruzaleme
Kategória:Vyučujúci na Princeton University
Zoznam konzulov Rímskej, Západorímskej a Byzantskej ríše

Tento **zoznam [[Staroveký Rím|rímskych]] [[konzul (staroveký Rím)|konzulov]]** (*fasti consulares*), z ktorých mnohí boli zároveň cisármi, tvoril základnú kostru rímskeho dejepisectva a tvorí základ datovania modernej rímskej archeológie, pretože podľa mien konzulov sa označovali roky. Mená oboch konzulov sa udávali v latinskom páde nazývanom ablatív, napr. *Gn. Domitio C. Sosio consulibus* znamená v roku 32 pred Kr. Spisovanie a vedenie zoznamov konzulov bolo úlohou kňazov. 

Zoznamy pokrývajú 1 050 rokov od roku 509 pred Kr. (zosadenie posledného rímskeho kráľa a začiatok Rímskej republiky) do roku 541 po Kr., keď vo Východorímskej ríši posledný raz zvolili konzula. V samotnom Ríme (Západorímska ríša) volili konzula ešte 58 rokov po zániku Rímskej ríše (476 a zosadení posledného rímskeho cisára Romula Augusta).

V časoch krízy rímsky senát prijal uznesenie *senatus consultum ultimum* a konzuli museli vymenovať diktátora. Mal neobmedzenú moc v štáte a v armáde. Jeho vláda bola obmedzená na 6 mesiacov. Pridelený mu bol *magister equitum*, veliteľ jazdectva. Na špeciálne úlohy sa v niektorých rokoch vytváralo grémium (*collegium*) z desiatich úradníkov (decemvirát) so zvláštnymi splnomocneniami (napríklad v roku 450 pred Kr., Zákon dvanástich tabúľ). Okrem toho existovali roky, v ktorých sa namiesto konzulov dosadzovali vojenskí tribúni (napr. v roku 444 pred Kr.).

Historickosť údajov z prvých dvoch storočí republiky je sporná. Zdá sa, že historici najmä neskoršej rímskej republiky uskutočnili mnohé interpolácie, napríklad aby vyzdvihli dôležitosť svojej vlastnej rodiny. Väčšina vedcov vychádza z toho, že so skutočne bezpečnými údajmi možno počítať až od vpádu Galov (387 pred Kr.).

V roku 19 pred Kr. dal cisár Augustus na Forum Romanum postaviť víťazný oblúk so zoznamami konzulov (*Fasti Capitolini*) od počiatku a dal ich skontrolovať a opraviť osobitne zvolanou komisiou. Väčšina fragmentov tohto zoznamu sa našla v rokoch 1546/1547, znova ju dali dokopy a napokon roku 1586 umiestnili v Paláci konzervátorov na Kapitolskom vŕšku.

## Skratky
* Imp. = *[[Imperator]]* (cisár);
* dec. = *decemviri* (pozri hore);
* trib. = *[[vojenský tribún|(vojenský)]][[tribún ľudu|tribún]]*;
* mag.equitum = *magister equitum*;
* suff. = *consul suffecti* (títo konzuli boli vymenovaní za konzulov v priebehu funkčného roka po smrti alebo inom odchode ich predchodcov)
* ostatné skratky sú – v rímskych dejinách veľmi bežné – skratky niektorých častí mien

*Poznámka: Mená sú uvedené vždy v pôvodnom tvare, prípadné slovenské mená možno v niektorých prípadoch zistiť po presune myši na modrým vysvietené meno.* 

## Zoznam
### 6. storočie pred Kr.

### 5. storočie pred Kr.

### 4. storočie pred Kr.

### 3. storočie pred Kr.

### 2. storočie pred Kr.

### 1. storočie pred Kr.

### 1. storočie

### 2. storočie

### 3. storočie

### 4. storočie

### 5. storočie

### 6. storočie

## Pozri aj
* Zoznam kráľov Ríma
* Zoznam rímskych cisárov

Kategória:Vládcovia starovekého Ríma
Rím
Zoznam rímskych cisárov

Toto je **zoznam rímskych [[cisár]]ov** (pozri aj Rímske cisárstvo) spolu s dátumami, kedy vládli Rímskej ríši.

## Vysvetlivky
* *šikmé písmo:* Osoba, ktorá si nárokovala trón, a ktorú nemožno považovať za vládcu, alebo ktorá vládla len nad časťou ríše
* * *'tučné a šikmé písmo** '': prezývka, pod ktorou je osoba bežne známa

O jednotnej [[Staroveký Rím|Rímskej ríši]] spravidla hovoríme do roku [[395]]. Odvtedy (umelo) rozlišujeme [[Západorímska ríša|Západorímsku ríšu]], za ktorej koniec spravidla považujeme rok [[476]], a [[Byzantská ríša|Východorímsku ríšu]] (nazývanú – najmä pre neskoršie obdobia – aj Byzantská ríša), ktorá zanikla roku [[1453]]. V tomto zozname sa však uvádzajú vládcovia vo východnej časti ríše (čiže predchodcovi Východorímskej / Byzantskej ríše) už od roku [[364]]. 

Ďalšími útvarmi boli v 3. stor. krátkodobé [[Galské cisárstvo]] a [[Britské cisárstvo]].

== Caesar ==
Napriek populárnym názorom nebol [[Gaius Iulius Caesar|Iulius Cézar]] nikdy cisárom (''[[princeps]]''), hoci ho v roku [[45 pred Kr.]] vymenovali (nie ako prvého Rimana) za doživotného rímskeho [[diktátor (staroveký Rím)|diktátora]] a historici ho za cisára považovali. Na druhej strane však sa meno Caesar stalo priezviskom prvej dynastie a efektívne sa s ním narábalo ako s titulom, čo bola prax, v ktorej sa pokračovalo počas celého cisárstva. Podobne aj [[Suetonius]] napísal Dvanástich Cézarov (vrátane Flaviánovcov), takže istá kontinuita sa očividne pociťovala.

== [[Julsko-klaudijská dynastia]] (27 pred Kr. – 68 po Kr.) ==


== [[Vojenskí cisári (68 – 69)]] ==


== [[Flaviovská dynastia]] (69 – 96) ==


== [[Dynastia adoptovaných cisárov]]/[[Antoninovská dynastia (od 138 po Kr.)|Antoninovci]] (96 – 192) ==


== [[Severovská dynastia]] (193 – 235) ==


== [[Vojenskí cisári (235 – 284)]] ==
=== Vládcovia počas [[Kríza tretieho storočia|Krízy tretieho storočia]] (235 – 268) ===


=== [[Ilýrski cisári]] (268 – 284) ===


== [[Tetrarchia]] (284 – 395) ==
Pozri aj: [[Zoznam vládcov Byzantskej ríše]]

=== [[Konštantínovská dynastia]] (284 – 364) ===


=== [[Valentiniánska dynastia]] (364 – 394) ===


=== [[Theodosiovská dynastia]] (394 – 395) ===


== [[Západorímska ríša]] (395 – 476) ==


**Pokračovanie: Zoznam vládcov Talianska**

== [[Byzantská ríša|Východná časť ríše (budúca Východorímska/Byzantská ríša)]] (364 – 395) ==


**Pokračovanie a iné detaily: Zoznam vládcov Byzantskej ríše'''

## [[Galské cisárstvo|Galské cisárstvo (Imperium Galliarum)]] (260 – 274)

## [[Britské cisárstvo]] (286 – 297)

## Pozri aj
* Zoznam konzulov Rímskej, Západorímskej a Byzantskej ríše
* Zoznam kráľov Ríma

Rím
Zoznam rimskych cisarov
Aerogél

náhľad|Aerogél
náhľad|Tehla vážiaca 2,5 kg je umiestnená na aerogéli vážiacom iba 2 gramy
náhľad|Aerogél má výnimočné izolačné vlastnosti

**Aerogél** je priehľadná tuhá látka tvorená „sieťou“ tuhých častíc s rovnomerne distribuovanými pórmi vyplnenými plynom. Výsledkom je fyzikálne neobvyklý materiál, ktorý má vzhľadom k objemu veľmi nízku hustotu a najnižšiu tepelnú vodivosť, index lomu, rýchlosť šírenia sa zvuku a relatívnu permitivitu zo známych pevných látok.

Aerogél môže byť *anorganický* (napr. na báze oxidov kremíka či hliníka) alebo *organický*. Aerogély majú pestré možnosti využitia, najmä ako tepelný izolátor, elektródy, prachové filtre a podobne.

## Kremíkový aerogél
Je látka na kremíkovej báze často nazývaná *zamrznutý dym* alebo *modrý dym*. Obsahuje 99,8% vzduchu a vyzerá ako pevná pena s hustotou 3 mg na cm3, čo je najmenšia hustota pevnej látky na svete. Najľahšie verzie vyrobené v Lawrence Livermore National Laboratory v Livermore v Kalifornia dosiahli hustotu len 1,9 mg/cm3.

Tento materiál má veľa pozoruhodných vlastností vrátane vysoko dendritickej štruktúry, extrémne nízkej tepelnej vodivosti (približne 0,017 W/mK), čo z neho robí vynikajúci tepelný izolant s teplotou tavenia 1 200&nbsp;°C. NASA ho použila na zachytenie prachových častíc z chvosta kométy pomocou kozmickej sondy Stardust.

Aerogél bol vytvorený ako výsledok spoločného výskumu NASA a Aspen Systems, Inc. procesom vysušenia gélu, tvoreného zmesou oxidu kremičitého (SiO<sub>2</sub>), kvapalného oxidu uhličitého (CO<sub>2</sub>) a etanolu, v extrémnych podmienkach. Z tejto zmesi sa za obrovského tlaku odstráni všetka kvapalná zložka (superkritické vysušenie). Jedine tak nedôjde k zdeformovaniu kremičitého gélu a zrúteniu kremíkových buniek. Vznikne tak teleso s niekoľkými miliardami buniek z kremíka, ktoré držia pokope silné molekulové väzby.

Aerogél má vďaka svojím fyzikálnym vlastnostiam 15 záznamov v Guinnessovej knihe rekordov, vrátane položiek najlepší tepelný izolant a najmenšia hustota pevnej látky. Vydrží 2 000 násobok svojej vlastnej váhy.
Rozsiahlejšie využitie tejto látky je zatiaľ však obmedzené, lebo pri styku s destilovanou vodou sa opäť mení na gél. 

## Referencie

## Iné projekty

## Externé odkazy

* Zamrznutý dym
* Fotky aerogélu (Nasa).
* Lawrence Berkeley National Laboratory - stránka o tepelných vlastnostiach kremíkových aerogélov 

Kategória:Materiály
Kategória:Kremík
TTA

**True Audio** (skratka **TTA**) je open source, jednoduchý real-time bezstratový audio kodek založený na adaptívnych prognostických filtroch, ktorý vykazuje porovnateľné alebo lepšie výsledky v porovnaní so súčasnými alternatívami. 

## TTA Kompresia
* bezstratová kompresia audio údajov až do 30&nbsp;% pôvodnej veľkosti
* Algoritmus kódovania/dekódovania v reálnom čase 
* Rýchla prevádzka a minimálne systémové nároky
* Je možné ho skompilovať a spustiť na niekoľkých platformách
* Zdrojový kód a dokumentácia je open source
* Hardvérová podpora

TTA vykonáva bezstratovú kompresiu ma mnohokanálových 8, 16 a 24 bitových Wav audio súboroch. Kompresné pomery TTA závisia na type komprimovaného audio súboru, ale veľkosť výsledného súboru býva vo všeobecnosti 30 % – 70 % originálu. TTA formát podporuje tagy ID3v1 a ID3v2.

S použitím kodeku je možné uložiť do 20 audio CD na jeden nosič DVD-R, spolu s informáciou o hudbe vo forme ID3 tagov.

## Projekt
Projekt TTA poskytuje:
* Jednoduchý Open source údajový format
* Pluginy pre v)čšinu populárnych mutimediálnych prehrávačov
* TTA DirectShow filtre
* Tau Producer – GUI kompresor pre Windows
* Sadu vývojových TTA knižníc pre C/C++

## Pozri aj
* Bezstratová kompresia
* Stratová kompresia
* Audio kompresia

## Externé odkazy

* True Audio Software Project (en)
** Teória kompresie
** Popis formátu TTA
** Porovnanie kodekov
** Hardvérová podpora
** Tau Producer (GUI TTA kompresor pre Windows)
* Projekt @ Corecodec.Org 
* Projekt @ Sourceforge.Net

Kategória:Audio kodeky
Kategória:Slobodný softvér
Rastislav (prvé meno)

**Rastislav** je mužské krstné meno. 

Je to slovanské meno s pôvodným významom *rastie v sláve, rozmnožuje slávu*, významovo blízke je meno Krescenc. Ženský ekvivalent Rastislava. 

## Meniny
* Slovensko, Rastislav – 13. január
* Česko, Rostislav – 19. apríl

## Známi nositelia mena
* Rastislav – knieža Veľkej Moravy
* Rastislav Pavlikovský, slovenský hokejista
* Rasťo Piško, slovenský humorista
* Rastislav Staňa, slovenský hokejový brankár
* Milan Rastislav Štefánik, slovenský astronóm a politik
* Rastislav Puchala, slovenský spisovateľ a publicista

## Referencie

Kategória:Krstné mená
Kategória:Mužské mená
Kategória:Mužské mená slovanského pôvodu
Morava

**Morava** môže byť:
* zastarano: vlhké trávnaté miesto
* región a historická krajina v dnešnom Česku:
**v užšom zmysle: bez českého Sliezska, pozri Morava (región)
**v širšom zmysle: vrátane českého Sliezska , pozri Morava (región) a české Sliezsko
* alternatívny názov kniežatstva a kráľovstva Veľká Morava
* (sporný) názov hlavného mesta Veľkej Moravy, pozri Morava (mesto na Veľkej Morave)
* vodný tok:
** rieka v Česku, Rakúsku a na Slovensku, pozri Morava (rieka)
** alternatívny názov srbskej rieky:
*** Velika Morava
*** Zapadna Morava
*** Južna Morava
** občasný tok v Čiernej Hore, pozri Morava (Čierna Hora)
* alternatívny názov albánskeho pohoria Mal Moravë
* vrch:
**v Macedónsku, pozri Morava (vrch v Macedónsku)
**v Kosove, pozri Morava (vrch v Kosove)
* alternatívny názov albánskeho sídla Moravë
* sídlo v Slovinsku, pozri Morava (Slovinsko)
* sídlo v Bulharsku, pozri Morava (Veliko Tǎrnovo)
* časť bulharského sídla Sǎedinenie
* časť českého mesta Desná
* farma v Austrálii, pozri Morava (Austrália)
* Vinárska oblasť Morava 
* loď na Brnianskej priehrade v rokoch 1946 - 1961, pozri Morava (loď) 
* česká hudobná skupina, pozri Morava (hudobná skupina)
* priezvisko:
** Jan Morava (*&nbsp;1979) – český politik, poslanec
** Jack Morava - matematik
** Jiří Morava - spisovateľ
** Marian Morava (*&nbsp;1976) – český hokejista 
** Václav Morava (*1933- †2005) - psychiater
** Vladislav Morava – český folkový a country hudobník, člen K.T.O.

## Pozri aj
* Let L-200 Morava - značka česko-slovenského lietadla
* Zotavovňa Morava - zotavovňa v Tatrách
* Palác Morava – palác v Brne
* Dolní Morava – obec v Česku
* Horní Morava - časť obce Dolní Morava
* Velká Morava - časť obce Dolní Morava
* Malá Morava - obec v Česku
* Morava Valles – údolie na Marse
* Moravská bánovina

## Referencie
Pevnosť (materiál)

**Pevnosť** je schopnosť materiálu odolať vonkajšej alebo vnútornej sile bez toho, aby bol porušený. Rozlišuje sa:
*pevnosť v ťahu
*pevnosť v ohybe
*pevnosť v tlaku
*pevnosť v skrute
*pevnosť v strihu/šmyku
*únavová pevnosť

## Udávanie pevnosti

Na udanie pevnosti sa používa viacero údajov:

# *[[Medza proporcionality]]* – je najväčšia sila, ktorou je možné materiál namáhať tak, aby bola závislosť napätia a pomernej deformácie lineárna – platí Hookov zákon.
# *[[Medza pružnosti]]* (elasticity) – najväčšia sila, ktorou je možné materiál namáhať tak, aby sa po konci namáhania vrátil do pôvodného stavu. Určuje hranicu medzi elastickou a plastickou deformáciou. Vzťah medzi silou a natiahnutím je už nelineárny ale s nelinearitou menšou ako 0,2 %. 
# *[[Medza klzu]]* – alebo aj *medza prieťažnosti* (pri zaťažení ťahom) a *medza stlačiteľnosti* (pri zaťažení tlakom) je zaťaženie, pri ktorom sa materiál začne nevratne (plasticky) deformovať, aj keď prestane pôsobiť záťaž, nenadobudne materiál pôvodnú dĺžku.
# *[[Medza pevnosti]]* – maximálne zaťaženie vedúce k porušeniu materiálu.
# *[[Medza únavy]]* – maximálne zaťaženie ktoré ešte nevedie k porušeniu materiálu ani pri nekonečnom počte cyklov.

Medza klzu a medza pevnosti sa udávajú v technických tabuľkách a slúžia na výpočet pevnosti súčiastok a konštrukcií.
Všetky sa udávajú v pascaloch, [Pa]alebo v [MPa], napr. bežná oceľ má pevnosť 150 až 450 MPa.

## Číselné vyjadrenie

Napríklad pre *medzu pevnosti* *R*m:


R_{\mathrm{m}} = \frac{F}{A}\qquad [R_{\mathrm{m}}] = \mathrm{N\,mm^{-2} =  MPa} 


* **R<sub>m</sub>** – medza pevnosti [MPa]
* **F** – sila zaťažujúca vzorku [N]
* **A** – prierez vzorky pred skúškou [mm2]

Pre ostatné medze platia obdobné vzťahy.

*Príklad:*

Oceľový profil s prierezom  ×  () z ocele s medzou pevnosti 150 MPa (nízkouhlíková oceľ) sa roztrhne pri rovnomernej sile (bez zátrhov) 150 kN (zodpovedá 15 t).

## Technické využitie

Pevnosť v *ohybe* a *skrute* sú úmerné pevnosti v ťahu.

Pri konštrukciách sa za nominálnu záťaž berie (ak je to možné) *medza proporcionality*. Ľahko sa počíta a zaručuje dlhodobú výdrž pri nominálnych podmienkach. Bohužiaľ môže viesť občas k nežiaducemu predimenzovaniu konštrukcií – potom sa konštrukcia navrhuje komplikovanejšími výpočtami, v extrémoch dokonca experimentálne.

*Medza klzu* (aj *medza pevnosti*) sa používa hlavne pri lisovaní. Krehké materiály (napr. liatina) medzu klzu nemajú.

## Vlastné (zvyškové) napätia
V materiáli môžu existovať ešte zvyškové napätia, ktoré existujú aj bez pôsobenia vonkajšej sily. Znižujú  celkovú pevnosť materiálu preto sa väčšinou odstraňujú. To sa dá pri oceli napr. popúšťaním.

## Príklady materiálov
Pevnosť v ťahu:
* Oceľ má bežne asi 370 MPa, (zvlášť pevná) 900 MPa (výnimočne pevná 1 770 MPa).
* Najpevnejší materiál (na trhu): uhlíkové vlákno – 4 200 MPa, sklenené vlákna – 2 400 MPa, kevlar – 3 620 MPa
* Najpevnejší materiál: nanovlákna jednostenové – 40 000 – 65 000 MPa

## Referencie

Kategória:Mechanické vlastnosti materiálov
Kataster nehnuteľností

**Kataster nehnuteľností** je na Slovensku zoznam/databáza obsahujúci geometrické určenie, súpis a opis nehnuteľností a práva k nim. Sú v ňom zapísané a graficky zaznačené všetky pozemky a nehnuteľnosti a práva k nim.

Súčasťou katastra sú údaje o právach k týmto nehnuteľnostiam, a to najmä o vlastníckom práve, ale tiež záložnom práve, vecnom bremene, práve zodpovedajúcom vecnému bremenu a niekedy aj o predkupnom práve. Kataster slúži aj ako informačný systém, najmä na ochranu práv k nehnuteľnostiam a na daňové účely.

V Rakúsko-Uhorsku a prvej česko-slovenskej republike boli ekvivalentami tzv. pozemková kniha (na majetkoprávne účely) a pozemkový kataster (na daňové účely). Pozemkový kataster bol zrušený v roku 1949. Zápisy do pozemkovej knihy boli ukončené v roku 1964 a agenda prešla pod názvom „evidencia nehnuteľností“ na strediská Úradu geodézie. V evidencii nehnuteľností vznikol neporiadok, a tak bol v roku 1992 vytvorený „Kataster nehnuteľností“.

Vo väčšine vyspelých krajín sa dodnes rozlišuje „kataster“ a „pozemková kniha“, pričom sa obsahovo líšia spravidla buď ako v Rakúsko-Uhorsku, alebo tak, že v katastri sú uvedené najmä grafické záležitosti, kým v pozemkovej knihe práva.

## Pozri aj
* Katastrálne územie
* Katastrálny úrad
* Katastrálny odbor okresného úradu

## Externé odkazy
* GEOforum.sk  – nezávislý informačný portál o geodézii, kartografii, katastri a geoinformáciach
* Katasterportal – oficiálna stránka


Kategória:Právo
Primátor (Slovensko)

**Primátor** je na Slovensku najvyšší predstaviteľ (a výkonný orgán) každého mesta. V minulosti od roku 1945 sa pojmom primátor označoval najvyšší predstaviteľ Bratislavy, a od roku 1983 aj Košíc; od roku 1990 má pojem *primátor* dnešný význam.

Okrem toho, že je najvyšším predstaviteľom a orgánom, primátor dnes uschováva mestskú pečať a mestskú zástavu a používa mestské insígnie. Inak preňho platia ustanovenia ako pre starostov. Postavenie primátora je dané paragrafom 24 zákona SNR č. 369/1990 Zb. o obecnom zriadení.

V rokoch 19541990 sa najvyšší predstaviteľ (každého) mesta nazýval *predseda [[mestský národný výbor|mestského národného výboru]]* a predtým sa predseda väčšieho mesta nazýval *[[mešťanosta]]*.

## Referencie

## Pozri aj
* Primátor hlavného mesta Slovenskej republiky Bratislavy

## Externé odkazy
*Zákon SNR č. 369/1990 Zb. o obecnom zriadení
*Zoznam historických najvyšších predstaviteľov Bratislavy
*Zoznam historických najvyšších predstaviteľov Košíc
*Zoznam historických najvyšších predstaviteľov Banskej Bystrice


Kategória:Územná samospráva
Kategória:Povolania
Starosta

**Starosta** je najvyšší predstaviteľ obce, výkonný orgán volený občanmi v priamych voľbách. Vykonáva obecnú správu a zastupuje obec navonok. V Košiciach a v Bratislave je starosta najvyšším predstaviteľom mestskej časti, primátor celého mesta. V minulosti sa najvyšší predstaviteľ obce nazýval **richtár**.

## Legislatívne normy
Podrobnosti o funkcii starostu stanovuje 4. Hlava Ústavy Slovenskej republiky o územnej samospráve a zákon SNR č. 369/1990 Zb. o obecnom zriadení. Podľa tohto zákona je funkcia starostu nezlučiteľná s funkciou:

* poslanca obecného zastupiteľstva,
* zamestnanca obce, v ktorej bol zvolený,
* štatutárneho orgánu rozpočtovej organizácie alebo príspevkovej organizácie zriadenej obcou, v ktorej bol zvolený,
* predsedu samosprávneho kraja,
* vedúceho zamestnanca orgánu štátnej správy,
* podľa osobitného zákona (napr. zákona č. 154/2001 Z.z. o prokurátoroch a právnych čakateľoch)

## Platové podmienky
Platy starostov sa určujú podľa priemerného zárobku v slovenskom hospodárstve. Tento údaj sa násobí koeficientom 1,49 až 3,58 v závislosti od veľkosti obce. Podľa zákona číslo 154/2011 Z. z platného od 1. júna 2011 sa základné platy primátorov a starostov znížili o 10%, ale obecné zastupiteľstvá ich môžu zvýšiť o 70%. Bratislavské noviny uvádzajú porovnanie mestskej časti  Nové Mesto a Staré Mesto. V oboch majú zákonom stanovený základný plat 2223€, v Novom Meste je zvýšený o 34%, v Starom až o 66%. Celkom tak starosta Rudolf Kusý zarába ako starosta 2979€, starostka Starého Mesta Tatiana Rosová 3691€ ako jeden z najvyšších platov v bratislavskej samospráve. Keďže však už uvedený zákon umožňuje starostom vykonávať súčasne funkciu poslanca NRSR, môže T. Rosová poberať aj poslanecký plat 7106€ a patriť medzi najlepšie platených verejných činiteľov Slovenska. Pre porovnanie v meste Vysoké Tatry má starosta základný plat zvýšený o 40% a bude teda dostávať 2337 €.

## Referencie


## Pozri aj
* Primátor

## Iné projekty
 – 4. Hlava Ústavy slovenskej republiky

## Externé odkazy
* Zákon č. 75/1919 Sb., kterým vydává se  řád volení v obcích republiky Československé.
* Zákon SNR č. 369/1990 Zb. o obecnom zriadení

Kategória:Územná samospráva
Kategória:Povolania
Akvaristika

**Akvaristika** môže byť:
* pestovanie rýb a rastlín v akváriu, pozri akvaristika (koníček)
* profesia zaoberajúca chovom rýb a iných vodných živočíchov a vodných rastlín, pozri akvaristika (odbor)
Orava

**Orava** môže byť:
* Oravská župa
* súčasný región na severnom Slovensku, pozri Orava (región) 
* v širšom zmysle celé cezhraničné územie regiónu Orava spolu s Poľskou Oravou
* rieka, pozri Orava (rieka)
* vodné dielo Orava (t.j. vodná nádrž Orava a vodná nádrž Tvrdošín), pozri Orava (vodné dielo)
* vodná nádrž, synonymum: Oravská priehrada, pozri Orava (vodná nádrž)
* hrad (zámok), pozri Oravský hrad
* značka TV prijímačov, pozri Orava (značka)
* dedina v Estónsku, pozri Orava (Estónsko)

## Referencie
Gemer

**Gemer** môže byť:
* Gemerská župa
* súčasný región, pozri Gemer (región)
* obec v okrese Revúca, pozri Gemer (okres Revúca)
*Gemerský hrad
* značka slovenského piva, pozri Gemer (pivo)
Anatómia

**Anatómia** (gréc. *anatome*, zo slova *anatemnein* = narezať), je odbor biológie alebo medicíny, ktorý sa zaoberá štruktúrami a usporiadaním živých organizmov. Rozdeľuje sa na *anatómiu [[anatómia živočíchov|živočíchov]]* a *[[anatómia rastlín|rastlín]]*. Samostatný názov *anatómia* sa používa ako synonymum *anatómie [[anatómia človeka|človeka]]*. Je možné sa stretnúť aj s názvom *[[anatómia Zeme]]*, ktorá sa zaoberá popisom štruktúry a usporiadania našej planéty.

## Delenie
* základné delenie
** anatómia človeka
** anatómia živočíchov
** anatómia rastlín
* špeciálne delenie
** topografická anatómia
** patologická anatómia
** chirurgická anatómia
** rádiologická anatómia
** mikroskopická anatómia
** umelecká anatómia

## Iné projekty

## Externé odkazy
* Online anatomický atlas (en)
* Grayova anatómia (en) - Henry Gray
* Rádiologická anatómia (en)
Ernst Karl Abbe

**Ernst Karl Abbe** (* 23. január 1840, Eisenach – † 14. január 1905, Jena) bol nemecký fyzik, astronóm a sociálny reformátor. Bol profesor fyziky na univerzite v Jene, neskôr zamestnanec a od roku 1888 majiteľ spoločnosti Zeiss-Werke (dnešný Carl Zeiss AG), kde zaviedol 8-hodinový pracovný čas.

Zaoberal sa predovšetkým optikou, kde je autorom viacerých priekopníckych zariadení a objavov, ktoré nesú jeho meno:
* Abbeho komparátor
* Abbeho kondenzor
* Abbeho refraktometer
* Abbeho číslo
* Abbeho teória mikroskopu (1873)
V roku 1866 vyvinul apochromatické objektívy (apochromát). 

Na jeho počesť udeľuje Nadácia Karla Zeissa Abbeho medailu.

## Iné projekty

## Zdroje

* 

Kategória:Nemeckí fyzici
Kategória:Nemeckí optici
Kategória:Nemeckí astronómovia
Kategória:Členovia Bavorskej akadémie vied
Kategória:Členovia Nemeckej akadémie prírodných vied Leopoldina
Kategória:Členovia Pruskej akadémie vied
Kategória:Absolventi Univerzity v Göttingene
Kategória:Členovia Göttingenskej akadémie vied
André-Marie Ampère

**André-Marie Ampère** (* 20. január 1775, Lyon, Francúzske kráľovstvo – † 10. jún 1836, Marseille) bol francúzsky matematik, fyzik a filozof.

Najprv sa zaoberal matematickými prácami a v roku 1802 zverejnil svoju prácu o teórii hier *Considérations sur la théorie mathématique du jeu* (Úvahy o matematickej teórii hier). Potom sa venoval fyzike. Tri roky po A. Avogadrovi dospel k podobným záverom o stavbe molekuly. Po objavení elektromagnetizmu H. Ch. Ørstedom sa začal na jeseň roku 1820 venovať tejto oblasti a objavil Ampèrov zákon (o interakcii medzi vodičmi, ktorými preteká prúd) a Ampèrovo pravidlo (o otočení magnetickej ihly elektrickým prúdom). V roku 1822 v práci *Exposé des nouvelles découvertes sur le magnétisme et l'électricité* (Expozé o nových objavoch v oblasti magnetizmu a elektriny) navrhol spolu s J. Babinetom elektromagnetický (na rozdiel od alternatívneho elektrochemického) telegraf. V roku 1827 vydal svoje slávne dielo *Sur la théorie mathématique des phénomènes électrodynamiques* (O matematickej teórii elektrodynamických javov). Potom sa venoval filozofii.

Jeho meno bolo na jeho počesť na vedeckom kongrese v Paríži v roku 1881 navrhnuté pre základnú jednotku elektrického prúdu – ampér. Návrh bol schválený v roku 1893 Štvrtým medzinárodným kongresom v Chicagu. Je tiež jedným zo 72 vedcov, ktorých mená dal Gustave Eiffel zapísať na Eiffelovu vežu v Paríži a jeho priezvisko nesie hora Mons Ampère v mesačnom pohorí Apeniny.

## Referencie

## Iné projekty

Kategória:Francúzski matematici
Kategória:Francúzski fyzici
Kategória:Collège de France
Kategória:Osobnosti z Lyonu
Kategória:Členovia Francúzskej akadémie vied
Kategória:Členovia Kráľovskej švédskej akadémie vied
Kategória:Zahraniční členovia Kráľovskej spoločnosti
Kategória:Osobnosti na francúzskych poštových známkach
Francis William Aston

**Francis William Aston** (* 1. september 1877, Harborne, Spojené kráľovstvo – † 20. november 1945, Cambridge) bol britský chemik a fyzik. V roku 1922 získal Nobelovu cenu za chémiu za jeho objav izotopov veľkého množstva nerádioaktívnych prvkov a za jeho celočíselné pravidlo.

V roku 1903 získal štipendium na Univerzite v Birminghame. Počas svojej práce na elektrických výbojoch objavil fenomén ktorý dnes poznáme ako Astonov tmavý priestor.

V roku 1909 odišiel do Cavendish laboratórií v Cambridge na pozvanie J. J. Thomasona. V roku 1912 objavili existenciu izotopov v stabilnom chemickom prvku (neóne). Po 1. svetovej vojne sa vrátil ku svojím štúdiám, vynašiel hmotnostný spektrometer, pomocou ktorého dokázal izotópiu viacerých ďalších prvkov a presne určil relatívnu atómovú hmotnosť ich izotopov. Za toto dostal Nobelovu cenu za chémiu v roku 1922.

## Iné projekty

## Externé odkazy
* Životopis na Nobel Prize
* Životopis na Cambridge 

Kategória:Osobnosti z Birminghamu
Kategória:Anglickí chemici
Kategória:Anglickí fyzici
Kategória:Nositelia Nobelovej ceny za chémiu
Kategória:Členovia Kráľovskej spoločnosti
Kategória:Britskí nositelia Nobelovej ceny
Amedeo Avogadro

**Lorenzo Romano Amedeo Carlo Avogadro, gróf z Quaregny a Cerreta** (* 9. august 1776, Turín, Sardínske kráľovstvo – † 9. júl 1856, Turín, Kráľovstvo Sardínia-Piemont) bol taliansky fyzik a chemik.

Študoval okrem iného správanie plynov, pár a mernú tepelnú kapacitu plynov, kvapalín a pevných telies. V roku 1811 sa pokúsil určiť relatívne atómové a molekulové hmotnosti látok na základe Gay-Lussacovho-Humboldtovho zákona. Pritom zistil, že základné plyny sú dvojatómové, a tým aj Avogadrov zákon, základný zákon o plynoch. Tou istou prácou vlastne zaviedol pojem molekula a definoval atóm a ekvivalent. Po ňom je tiež nazvaná Avogadrova konštanta.

## Iné projekty

Kategória:Osobnosti z Turína
Kategória:Talianski chemici
Kategória:Talianski fyzici
Kategória:Členovia Nemeckej akadémie prírodných vied Leopoldina
John Logie Baird

**John Logie Baird** (* 13. august 1888, Helensburgh, Spojené kráľovstvo – † 14. jún 1946, Bexhill-on-Sea) bol škótsky inžinier, inovátor a vynálezca čiernobielej televízie. 

V roku 1926 uskutočnil v Londýne prvé televízne predstavenie. Išlo o poltónový obraz rozložený pomocou Nipkowho kotúča na 30 riadkov s výmenou 5 obrazov za sekundu. V roku 1928 uskutočnil prvý transatlantický televízny prenos Londýn – New York. Okrem toho vyvíjal farebnú televíziu a skonštruoval „Noctovisor“, prístroj na nočné videnie pracujúci na základe infračerveného žiarenia.

V roku 2002 sa umiestnil na 44. mieste v ankete 100 Greatest Britons. V roku 2006 bol zaradený medzi 10 najväčších škótskych vedcov v histórii, keď ho Škótska národná knižnica zaradila do Škótskej vedeckej siene slávy.

## Referencie


## Externé odkazy
* The Baird Television Website
* Bairdova biografie na BBC.co.uk
* Bairdova biografie na BFI Screenonline
* John Logie Baird na stránce Helensburgh Heroes 
* Bairdova biografie na Virtual Scotland 
* The Man Who Invented Television (knol) 

Kategória:Škótski fyzici
Kategória:Škótski vynálezcovia